इस सीरीज़ में दर्शाए गए सभी पात्र और घटनाएँ पूरी तरह से काल्पनिक हैं।
किसी भी वास्तविक घटना या व्यक्ति, जीवित या मृत, से कोई भी समानता
बस एक संयोग मात्र है।
तेहरान
बेट्टी।
मेरी हसीना, मेरी जान।
आप माँ से ऐसे बात नहीं करते हैं।
बकबक मत करो, बेटे।
बस सुनिश्चित करना कि यह सुरक्षित बँगले पर पहुँच जाए।
मुझे बख़्तरबंद गाड़ियों के काफ़िले में जाना होगा,
और मैं इसे चलाने के लिए किसी और पर भरोसा नहीं करता।
पता है…
पार्टी में कुछ दिग्गज लोग आएँगे जिनसे मिलना तुम्हारे लिए अच्छा होगा,
इसलिए घूम-फिर कर सबसे बात करना।
-क्या हो गया? -कुछ नहीं।
जब मैं तुम्हारी उम्र का था, तब तक एक कर्नल बन भी गया था।
शादीशुदा और साथ में दो…
डैड, चलिए भी।
हमने इस बारे में बात की है।
कुछ चीजें हैं जिन्हें समझना अभी भी मेरे लिए बाकी है।
क्या समझना बाकी है? अब तुम एक मर्द हो।
-देखिए… -नहीं, नहीं, नहीं।
कोई लड़ाई नहीं। आज नहीं। भूल जाओ।
लड़ाई? हम बिल्कुल लड़ नहीं रहे थे।
क़ासिम।
आप कैसी हैं, माँ?
बहुत घबराई हुई हूँ।
अपने पागलपन से मेरी पार्टी मत ख़राब कर देना।
मुझे बताओ, तुम्हारे कौन-कौन से दोस्त आ रहे हैं?
वही हमेशा वाले। फ़रज़ाद, शरविन, उसका भाई, कुछ और लोग।
सिक्योरिटी को उनके नाम देना मत भूलना।
-यासामान का क्या? -अरे, नहीं।
माँ, उसके बारे में अभी बात मत कीजिए।
क्या कोई और है?
-शायद। -वाक़ई?
मुझे बताओ, कौन है वह?
मैंने कहा शायद, माँ।
अभी कुछ भी पक्का नहीं है।
-ध्यान रखना, एह? -चिंता मत कीजिए।
ध्यान रखना, ठीक है?
चिंता मत कीजिए।
अली का क़त्ल हो गया है।
उन्हें आज सुबह उसकी लाश उसकी कार में मिली,
सीने में गोली मारी गई थी।
अरक में।
-अरक? -वह वहीं का रहने वाला था।
उसके माता-पिता अब भी वहाँ रहते हैं।
क्या उसने कभी उनका ज़िक्र किया?
शायद।
मुझे पक्का याद नहीं है।
लगता है मरने से पहले उसने उन्हें फ़ोन करने की कोशिश की थी।
क्या हाल में उसने ऐसा कुछ कहा या किया जिससे लगे कि वह आत्महत्या करने वाला है?
नहीं। कुछ भी नहीं।
उसकी बंदूक उसके हाथ में थी। वही बंदूक जिससे गोली चली।
लेकिन कुछ ठीक नहीं लग रहा है।
वह एक परंपरागत आदमी था।
वह आत्महत्या क्यों करेगा? किसलिए?
मुझे पता नहीं।
लेकिन कुछ कह नहीं सकते।
क्या वह कल रात यहाँ आया था?
हाँ, मैं बीमार था।
वह मेरा हाल-चाल जानने के लिए आया था।
क्या उसने तुम्हें बताया था वह कहाँ जा रहा था?
मुझे लगा वह घर जा रहा था।
तुम दोनों के बीच क्या बातचीत हुई?
कुछ नहीं।
इधर-उधर की बातें।
थोड़ा काम से संबंधित।
और उसके बाद तुम यहीं थे?
ज़ाहिर है।
मैं कहाँ जाऊँगा?
मैं अभी भी थोड़ा कमज़ोर हूँ, पता है?
फ़राज़।
उसे बचाने की कोशिश मत करो।
अगर तुम कुछ जानते हो, तो उसे बताने का समय अभी है।
क्या वह किसी मुसीबत में था?
वाक़ई, मुझे कुछ नहीं पता।
कुछ भी नहीं।
बेट्टी पेयमान के गराज में खड़ी है। मैं लीच को जोड़ दूँगा।
फिर हमारे पास उसका पूरा नियंत्रण होगा।
जैसे ही तुम्हारा काम हो जाए, कोई बहाना बनाकर निकल जाना।
तुम्हें वहाँ से बाहर निकलना होगा
इससे पहले कि सेपाह अपनी सुरक्षा जाँच करने आए।
हैलो। माफ़ करना मुझे देर हो गई।
कोई बात नहीं। तुम इंतज़ार करने लायक़ हो।
अंदर आओ।
-कुछ शानदार देखना चाहती हो? -हाँ, ज़रूर।
जाओ।
गज़ब। बढ़िया जगह है।
हाँ, है।
लेकिन मुझे अपने पुराने घर की याद आती है।
-एलए में? -वेनिस में।
एकदम समुद्र के किनारे।
ऐसा आलीशान नहीं था…
लेकिन वह घर था।
चलो। चलो।
चियर्स।
पता है, मेरी माँ कहती थी
कि अगर कोई इंसान एक बार अपने घर से दूर चला जाए,
तो उसे दोबारा कभी घर नहीं मिलेगा।
मुझे पता नहीं।
कुछ दिनों पहले, मैं शायद उनसे सहमत होता।
-इतनी देर क्यों लग रही है? -तुम यहाँ आकर ख़ुद करना चाहते हो?
ध्यान केंद्रित रखो। हमारे पास समय नहीं है।
शायद अगर तुम मुझसे बात करना बंद कर दो, मैं…
क्या?
कुछ नहीं, मैं बस…
मैं धीरे-धीरे आगे बढ़ना चाहती हूँ।
साथ ही, तुम्हारे माता-पिता से मिलने से पहले तुम मेरे कपड़े ख़राब नहीं कर सकते।
वह बहुत बुरा होगा।
धत्। हम मुसीबत में हैं।
सब ठीक है। लगभग हो गया है।
नहीं, बेवक़ूफ़। यासामान यहाँ आ गई है।
खोलो। मुझे पता है तुम अंदर हो!
पेयमान?
पेयमान!
पेयमान?
वहाँ से निकलो! कुछ भी हो सकता है।
लेकिन मेरा काम ख़त्म नहीं हुआ है!
उसे छोड़ो। बाहर निकलो। अभी!
धत्।
पेयमान, तुम कब तक मुझे नज़रअंदाज़ करते रहोगे?
बस करो!
इतनी हिम्मत! वह यहाँ क्या कर रही है?
-तुम्हें हो क्या गया है? -तुम दोनों आख़िर कर क्या रहे हो?
-तुम यहाँ क्या कर रही हो? -तुम कमीने!
-तुमने वादा किया था कि हम साथ रहेंगे। -यासामान।
तुमने मुझसे कहा था कि मैं अपने माता-पिता को हमारे बारे में बता सकती हूँ।
तुम बस ऐसे ही यहाँ नहीं आ सकती!
मैं और क्या करती?
मैंने तुम्हें कितने फ़ोन और मैसेज किए। तुम जवाब ही नहीं दे रहे!
-तुम क्या देख रही हो? -उसे इससे बाहर रखो।
तुमने इसे अपनी पार्टी में बुलाया है?
मेरे साथ ऐसा मत करो, पेयमान। मत करो।
यासामान, शांत हो जाओ।
-मुझे हाथ मत लगाओ, कमीनी! -अरे!
तुम पागल हो गई हो?
मैंने उसे बस छुआ ही था!
-तुम ठीक हो? -मैं ठीक हूँ।
धत्।
-मत… -हाँ, जाओ!
मैंने उससे कोई वादे नहीं किए थे।
सुनो, मुझे नहीं मालूम तुम दोनों के बीच क्या चल रहा है। उसे समझो।
उसे पार्टी के बारे में पता चल गया, कि…
उससे बात करो। वह बहुत दुखी है।
मैं इसके ठीक बाद तुम्हें फ़ोन करूँगा, ठीक है? हम अभी भी वहाँ जा सकते हैं।
क्या वह जुड़ गया है?
मिलाद?
-नहीं। -क्या? क्या बकवास है? क्यों नहीं?
क्योंकि वह बहुत ख़तरनाक था।
जाने दो। मैं ख़ुद कर लूँगी।
मर्जान को फ़ोन करो। उससे कहो मैं पार्टी में जा रही हूँ।
तुम्हें क्या लगता है?
यह बहुत ज़्यादा ख़तरनाक है।
लीच लगाने का उद्देश्य यही था कि उसे वहाँ जाना नहीं पड़ेगा।
नहीं, लीच लगाने का उद्देश्य मोहम्मदी को मारना था
और उसे एक दुर्घटना जैसा दिखाना था।
तमार के वहाँ जाने की ज़रूरत ना होना बस एक अतिरिक्त फ़ायदा होता।
मोहम्मदी उत्तर कोरिया के साथ एक सौदा करने की
योजना बना रहा है, जो आज रात हो सकता है।
तो अब वह पत्ता खेलने का समय आ गया है जो तुमने अब तक रोक रखा था।
समस्या उसे वहाँ से बाहर निकालने की है।
एक बार काम हो गया, वे उसे आसानी से पकड़ लेंगे।
हम वह क़ीमत चुकाने को तैयार हैं।
कमीनी।
तुम्हें क्या चाहिए?
हमें तुम्हारी मदद चाहिए।
मेरी मदद?
तुम भाग्यशाली हो कि मैं तुम्हें अपने हाथों से नहीं मार रहा।
मुझे हाथ लगाने से पहले ही तुम मारे जाओगे।
तुम्हारे पार्टनर के बारे में सुनकर बहुत अफ़सोस हुआ।
ज़िंदा रह जाने वालों के लिए आत्महत्या से निपटना बहुत मुश्किल होता है।
तुम्हें इससे और क्या चाहिए?
जो हमने तय किया था। सक्रिय सहयोग।
वरना, ये फ़ोटो तुम्हारे बॉस को भेज दी जाएँगी।
और अभी जो अरक में है, वह तेहरान में चला आएगा।
रख लो। ऐसे ज़्यादा आसान होगा।
शायद वह फ़ोन नहीं करेगा।
वह फ़ोन करेगा।
क्या वह सच है, जो तुमने उससे कहा था?
क्या?
कि अगर कोई इंसान एक बार घर छोड़ दे, तो उसे दोबारा कभी घर नहीं मिलेगा।
मुझे पता नहीं।
क्योंकि मुझे यह तुम्हारी चालों में से एक लगा।
ऐसा झूठ बोलना जो सच के क़रीब हो।
मुझसे और बर्दाश्त नहीं होता।
सुनो, मैं ऐसी ही हूँ।
मैंने कभी साधारण ज़िंदगी का सपना नहीं देखा।
मुझे वह कभी नहीं चाहिए था।
यह कोई चाल नहीं है। मैं बस वही करने की कोशिश कर रही हूँ जो मुझे सबसे अच्छे से आता है।
-तुम सबसे अच्छी हो। -नहीं, मैं नहीं हूँ!
मैं नहीं हूँ।
क्योंकि बतौर एक एजेंट, मैंने सबसे बड़ी ग़लती कर दी।
मैं अपने लक्ष्य से प्यार कर बैठी।
मैंने तुम्हें इसमें घसीटा और मुझे इसका अफ़सोस है।
लेकिन सच में…
मैं ख़ुद को रोक नहीं पाई।
क्योंकि मैं तुमसे प्यार करती हूँ।
मैं तुमसे प्यार करती हूँ और मैं नहीं चाहती तुम्हारे साथ कुछ भी बुरा हो।
-हैलो। -हैलो।
यह मिस्टर कमाली हैं।
यह सिक्योरिटी के प्रभारी हैं।
मेरे डैड के बँगले में सिर्फ़ "विश्वसनीय" लोग आ सकते हैं।
इसीलिए वे इतने जुनूनी हैं।
मिस्टर कमाली ने मुझे आश्वासन दिया है कि वह इसे जल्दी निपटा देंगे और मुद्दे पर रहेंगे।
है ना?
बिल्कुल।
बस कुछ सामान्य सवाल हैं।
मेरे साथ आइए, प्लीज़।
तमार रबीनयान।
तुम सोच रही हो मेरी मंशा क्या है, हँ?
अगर तुम कोई चाल चलने वाले होते, तुम अभी तक कर चुके होते।
शायद।
या शायद कुछ सीमाएँ हैं।
किसी आदमी को एक हद तक ही दबाया जा सकता है।
मेरा पार्टनर, अली, वह तुम्हारी पोल खोलने वाला था।
बहुत क़रीब था।
उसने लगभग तुम्हें पकड़ लिया था।
उसके साथ क्या हुआ?
इतना गुस्सा। तुम्हें उस पर क़ाबू रखना चाहिए।
मेरी एक मौसी थी।
तुम्हें वह याद होंगी।
तुमने उन्हें गिरफ़्तार किया और फिर उन्हें फाँसी दे दी।
और वह किसकी ग़लती थी? तुमने उन्हें इसमें घसीटा था।
-वह निर्दोष थीं। -कोई निर्दोष नहीं है!
तुम्हारे साथ जो कुछ भी होगा, तुम उसकी हक़दार हो।
मैं वही कर रही हूँ जो मुझे करना है,
उनसे अपने देश की रक्षा करने के लिए, जो उसे बर्बाद करना चाहते हैं।
मैं भी!
पता है, मुझे गिरफ़्तार होने से डर नहीं लगता,
मरने से भी नहीं।
अगर मेरी पत्नी नहीं होती, मैं…
दूसरी तरफ़,
एक आदमी के पास होता ही क्या है,
उसके कर्तव्य और सम्मान के अलावा?
अगर मैं तुम्हारे साथ काम करता हूँ, तो मेरी पूरी ज़िंदगी एक झूठ होगी।
यह सच नहीं है।
मैं यहीं पैदा हुई थी। मेरा परिवार यहीं का था।
हमारी भाषा, हमारी संस्कृति। मैं जिस आदमी से प्यार करती हूँ, वह भी यहीं का है।
ऐसे समय होते हैं, और यह उनमें से एक है,
जब कर्तव्य और सम्मान का मतलब होता है विरोध।
तुमने देखा है जनरल मोहम्मदी तुम्हारे देश को कहाँ ले जा रहा है।
ऐसी युवा, आत्मविश्वासी एजेंट।
शब्दों में माहिर,
एक इंटेलिजेंस अफ़सर को उसके देश को धोखा देने के लिए मना रही है।
तुम वाक़ई मुझे इतना कमज़ोर समझती हो?
तो? सब ठीक है?
सब ठीक है।
मज़े करना।
मुझे ख़ुशी है तुम फ़ोन का इस्तेमाल कर रहे हो।
अगर मैं यह करूँगा,
मुझे आश्वासन चाहिए कि तुम लोग काम पूरा करोगे।
क्या मतलब है तुम्हारा?
-अगर यह तुम्हारी कोई चालबाज़ी है… -नहीं है।
-यह हो रहा है। -बेहतर होगा कि यह हो।
क्योंकि अगर मैं फँसा, तो तुम भी मेरे साथ फँसोगी।
तो यही वह जगह है जहाँ तुम अपनी कारों को दौड़ाते हो?
यह इस देश की अच्छी चीज़ों में से एक है।
तैयार हो?
हैलो, साइना। मेरे काग़ज़ात देखना चाहते हो?
नहीं, सर। लेकिन इनके ज़रूर देखना चाहता हूँ। प्लीज़, अपने काग़ज़ात दिखाइए, मैडम।
माफ़ कीजिए।
शुक्रिया।
मिस अंसारी, मुझे आपका पर्स भी चेक करना है।
माफ़ कीजिए?
साइना, जाने दो, हँ? इसकी जाँच पहले ही हो चुकी है।
तुम ख़ुद को कल अफ़ग़ान सरहद पर नहीं देखना चाहोगे, है ना?
नहीं, सर। जाइए। आपका दिन अच्छा रहे।
अलविदा। शुक्रिया।
वह क्या है?
मुझे यक़ीन नहीं हो रहा।
क्या?
उन्होंने दूसरी कार बना ली।
अरे, यार।
इसके सामने तो बेट्टी घास का ठेला खींचने वाली खच्चर लगेगी।
इसमें वह मुझे आसानी से हरा देंगे!
पेयमान? मेरा प्यारा बेटा!
उन्होंने मुझे बताया कि तुम पहुँच गए।
तुम्हें देखकर बहुत ख़ुशी हो रही है, बेटा।
तुमसे मिलकर भी अच्छा लगा। मैं फ़ातेमाह हूँ।
आपसे मिलकर अच्छा लगा, मैडम। मैं लेयला हूँ।
-शायद तुम्हारे लिए ईरान इतना बुरा भी नहीं है। -माँ।
लेकिन यह क्या है? डैड ने नई कार के बारे में कुछ नहीं कहा।
वह पागलों की तरह इस पर काम करते आ रहे हैं।
उन्हें प्यार हो गया है। जब मौका मिलता है इसे चलाते हैं।
देख रही हो ये कैसी बकवास में अपना समय बिताते हैं?
चलो। चलो चलकर अपने मेहमानों से ठीक से मिलें।
जल्दी करो।
चलो।
सब लोग तुमसे मिलने के लिए बेचैन हैं, पेयमान।
तो मुझ पर एक एहसान करना और किसी का भी नाम ना भूलने की कोशिश करना।
बहुत ख़ूबसूरत घर है।
इसकी डिज़ाइन एकदम लाजवाब है।
ऐसी चीज़ों के लिए तुम्हारी नज़र बहुत पारखी है।
तुम्हारी आंटियाँ वहाँ हैं।
-हाँ। -हैलो।
यह रहे तुम, पेयमान! आओ अपनी आंटी से गले मिलो। वापस स्वागत है।
-पेयमान, तुम कैसे हो? -आंटी, यह मेरी दोस्त लेयला है।
-हैलो। -लेयला, यह मेरी आंटी ज़ोहरेह हैं।
ओह, एक "दोस्त।" हैलो। तुम कैसी हो?
तुम एक कमाल की लड़की हो।
-मिस लेयला। -मिलकर अच्छा लगा।
हैलो, बेटा। स्वागत है।
प्लीज़, इसे अपने घर जैसा समझो।
वह आ गए। जनरल आ गए हैं।
मैं जाकर क़ासिम से हैलो कर लेता हूँ, अगर बॉडीगार्ड इजाज़त दें।
एक समस्या हो गई है।
मोहम्मदी बेट्टी को नहीं चला रहा है। उसने एक नई ड्रिफ़्ट कार बनाई है।
कमबख़्त, मोहम्मदी।
ठीक है। देखो, अच्छी बात यह है
कि ये सभी कारें आम जापानी मॉडलों पर आधारित होती हैं।
तो कार में लीच लगाने में कोई दिक़्क़त नहीं होनी चाहिए,
ख़ासतौर से मेरे किए बदलावों के बाद।
जब वहाँ पहुँच जाओ, तो मुझे ग्रिल की फ़ोटो भेजना।
मैं वहीं जा रही हूँ।
मिल गई। हमारी क़िस्मत अच्छी है। इसमें लगाना और भी आसान होगा।
-क्या संपर्क बन गया? -ढूँढ रहा हूँ।
कार को ध्यान से निकालना।
-मिलाद? -अभी भी ढूँढ रहा हूँ।
चलो,चलो।
तुम यह वाली लो।
ओह, बढ़िया।
तुम लोग मेरी मदद कर सकते हो।
क्या हो गया है?
यहाँ आते समय मेरी कान की बाली खो गई। वह बिल्कुल इसके जैसी दिखती है।
ज़रूर कार में गिर गई होगी।
आपने कहाँ खोई थी?
वह यहीं कहीं होनी चाहिए।
मुझे कुछ नहीं दिख रहा।
सब ठीक है। सब ठीक है। मुझे आईपी मिल गया।
कनेक्शन स्थिर लग रहा है।
यहाँ नहीं है…
किसे पता इसने कहाँ गिराया है।
यह क्या है?
मुझे मिल गई।
क्या बात है! तुम लोगों ने वाक़ई मुझे बचा लिया।
आपका स्वागत है।
बहुत-बहुत शुक्रिया।
इसे बाहर ले जाओ।
लेयला, बेटा।
यह रही तुम! मैं तुम्हें ढूँढ रही थी।
उसे आख़िरकार वापस घर पर देखना बहुत अच्छा लग रहा है।
मैं जानती हूँ आप कैसा महसूस कर रही हैं।
क्या तुम और तुम्हारी माँ क़रीब हैं?
बहुत क़रीब। मुझे उनकी याद आती है।
वह क़तर में रहती हैं।
मुझे ख़ुशी है पेयमान ने तुम्हें यहाँ आमंत्रित किया।
वह यहाँ आने के लिए बहुत उत्साहित था।
मुझे यह सुनकर ख़ुशी हुई।
मुझे पता नहीं अगर उसने तुम्हें बताया है,
लेकिन वह ईरान वापस आने के बारे में बहुत ख़ुश नहीं था।
मुझे लगता है वह अपना रास्ता ढूँढ लेगा।
पेयमान एक दयालु, स्मार्ट लड़का है।
उसने तुम्हें ढूँढ लिया।
यह एक अच्छी शुरुआत है।
आपका यह कहना बहुत अच्छा है।
हम बाहर चलें?
मैं अभी आती हूँ।
शौचालय कहाँ है?
कृपया सब मेरी तरफ़ ध्यान दें।
हमें बहुत ख़ुशी है कि आप सब यहाँ आए,
हमारे बेटे, पेयमान की वापसी का जश्न मनाने के लिए
और हमारे वतन में वापस उसका स्वागत करने के लिए।
पेयमान, मेरे बेटे, यहाँ आओ।
पेयमान विदेश में बहुत अच्छी तरक्की कर रहा था,
लेकिन उसने घर आने, अपने परिवार के साथ खड़े रहने
और आंदोलन में अपनी भूमिका निभाने का देशभक्तिपूर्ण फ़ैसला लिया।
उसकी पीढ़ी हमारा भविष्य है।
लेकिन हम बूढ़े लोग अभी कहीं नहीं जा रहे हैं।
दरअसल, देश के अहम मामलों की वजह से मुझे यह भाषण छोटा रखना पड़ेगा।
लेकिन मुझे यक़ीन है किसी को ऐतराज़ नहीं होगा।
बचपन से ही मेरा पेयमान कारों के बारे में पागल रहा है।
और आप सब जानते हैं
कि उसे यह किससे मिला है।
उन्हें ले आओ।
हम जो कारें बनाते हैं, वे असाधारण रूप से तेज़ और शक्तिशाली हैं,
हमारी स्वदेशी प्रतिभा का प्रमाण हैं।
आप में से कुछ लोग बेट्टी को जानते हैं।
लेकिन हमारे पास यहाँ कुछ नया है।
इसका नाम शाहरज़ाद है।
तुम्हें क्या लगता है, पेयमान?
कि आप उस कार से मेरी छुट्टी कर देंगे।
लेकिन, बेटा…
यह तुम्हारी कार है।
क्या?
तो इस बार, मुझसे हारने पर तुम्हारे पास कोई बहाना नहीं होगा!
मुझे आपसे प्यार है। शुक्रिया।
हमारे दोस्त एक ड्रोन को हवा में छोड़ेंगे,
जो हमारे मिलिट्री उद्योग ने बनाया है,
ताकि आप सब हमें इस स्क्रीन पर लाइव देख सकें।
चलो शुरू करें!
एक समस्या हो गई है।
अगर ड्रोन के बारे में बात कर रही हो, तो वह समस्या नहीं है।
मैंने उसका सिग्नल पकड़ लिया है। मुझे वह सब दिखेगा जो उसे दिखेगा।
उन्होंने कारें बदल ली हैं।
अंत में मोहम्मदी ही बेट्टी को चला रहा है।
अपना ख़्याल रखना।
ख़ैर? चलो चलें!
मैं आ रहा हूँ।
मर्जान को फ़ोन करो।
इसका हमारे लिए क्या मतलब है?
इसका मतलब है कि हम मोहम्मदी की कार को क़ाबू में नहीं कर सकते।
ठीक है, देखो।
मैं ड्रोन का सिग्नल जोड़ रहा हूँ।
कारें निकल गई हैं।
किसी के पास कोई आईडिया है? अब कुछ अलग सोचने का समय है।
मुझे आईडिया आया…
मैं पेयमान की कार से उसे टक्कर देकर खाई में धकेल सकता हूँ।
क्या?
मिलाद, क्या तुम पागल हो गए हो?
ऐसा मत करो, मिलाद।
-यूलिया, क्या तुमने वह सुना? -हाँ।
मिलाद, ऐसा मत करो।
यहाँ बहुत कुछ दाँव पर लगा है और जीतने की गुंजाइश बहुत कम है।
-क्या फ़ैसला है? -मिलाद,
क्या तुम्हें यक़ीन है तुम यह कर सकते हो?
मिलाद, मैं तुमसे ऐसा नहीं करने के लिए कह रही हूँ।
तुम जानते हो वह सिस्टम उसके लिए नहीं बना है। तुम बिना वजह पेयमान को मार दोगे।
-मिलाद? क्या तुम्हें यक़ीन है… -हाँ।
हाँ। हाँ, मुझे यक़ीन है।
मिलाद, मैं ऐसा नहीं होने दूँगी।
मर्जान, तुम्हें क्या लगता है?
हमें दोबारा कभी ऐसा मौका नहीं मिलेगा।
ठीक है। आगे बढ़ो।
मिलाद, क्या तुमने सुना?
हाँ, मैं कर रहा हूँ।
मिलाद, मेरी बात सुनो।
मेरी बात सुनो। मैं तुमसे बात कर रही हूँ।
मत करो…
तुम मेरी बात सुन रहे हो?
अक्षम ब्रेक पेंडिंग
यह हम चले।
धत्!
मोहम्मदी बच गया। मैं अगले मोड़ पर उसे धक्का देने की कोशिश कर रहा हूँ।
तेहरान
उप-शीर्षक अनुवादक: मीनू